CELEX: 31999R2561
Language: ro
Date: 1999-12-03 00:00:00
Title: Regulamentul (CE) nr. 2561/1999 al Comisiei din 3 decembrie 1999 de stabilire a standardului de comercializare a mazării

03/Volumul 29
            
            
               RO
            
            
               Jurnalul Ofícial al Uniunii Europene
            
            
               264
            
         31999R2561
   
               L 310/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2561/1999 AL COMISIEI
   
   din 3 decembrie 1999
   de stabilire a standardului de comercializare a mazării
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 1257/1999 (2), în special articolul 2 alineatul (2),
   întrucât:
   
               (1)
            
            
               Varietățile de mazăre sunt prezentate de anexa I la Regulamentul (ce) nr. 2200/96 ca produse care trebuie să îndeplinească standardele. Regulamentul nr. 58 al Comisiei (3) de stabilire a standardelor de calitate comune pentru unele produse enumerate de anexa IB la Regulamentul nr. 23, astfel cum a fost modificat ultima dată prin Regulamentul (CE) nr. 888/97 (4), a făcut obiectul mai multor modificări și nu mai asigură claritatea juridică.
            
         
               (2)
            
            
               Normele în cauză trebuie, în consecință, să fie reformate și anexa I.3 la Regulamentul nr. 58, eliminată. În acest scop, din motive de transparență pe piața mondială, trebuie să se țină seama de standardele pentru mazăre recomandate de Grupul de lucru pentru standardizarea produselor perisabile și îmbunătățirea calității al Comisiei Economice pentru Europa a Națiunilor Unite (ONU/CEE).
            
         
               (3)
            
            
               Aplicarea acestor standarde trebuie să aibă ca efect eliminarea de pe piață a produselor de calitate nesatisfăcătoare, orientarea producției spre satisfacerea cerințelor consumatorilor și facilitarea relațiilor comerciale pe baza concurenței loiale, contribuind astfel la rentabilizarea producției.
            
         
               (4)
            
            
               Standardele sunt aplicabile în toate etapele comercializării. Transportul pe distanțe mari, depozitarea pentru un anumit interval de timp sau diversele operațiuni de manipulare la care sunt supuse produsele pot cauza deteriorări datorită dezvoltării biologice sau tendinței naturale de alterare a acestora. Trebuie să se țină seama de aceste deteriorări atunci când se aplică standardele în etapele de comercializare care urmează expedierii.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardele de comercializare a mazării, care se încadrează în codul NC 0708 10, sunt prezentate în anexă.
   Standardul se aplică în toate etapele comercializării, în conformitate cu condițiile stabilite prin Regulamentul (CE) nr. 2200/96.
   Cu toate acestea, în etapele următoare expedierii, produsele pot prezenta, în raport cu dispozițiile standardelor, o ușoară lipsă de prospețime și turgescență și mici deteriorări datorate dezvoltării și tendinței lor de alterare.
   Articolul 2
   Anexa I.3 la Regulamentul nr. 58 se abrogă.
   Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   Se aplică din prima zi a primei luni care urmează lunii intrării sale în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 decembrie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 160, 26.6.1999, p. 80.
   
      (3)  JO L 56, 7.7.1962, p. 1606/62.
   
      (4)  JO L 126, 17.5.1997, p. 11.
   ANEXĂ
   STANDARD PENTRU MAZĂRE
   I.   DEFINIȚIA PRODUSULUI
   Standardul se aplică soiurilor de mazăre păstăi pentru boabe (cultivari) derivate din Pisum sativum L, mazării pentru consum sub formă de păstăi sau mazăre timpurie (mazăre păstăi) derivate din Pisum sativum L. var. macrocarponși mazării dulci derivate din Pisum sativum L. var. saccharatum, furnizate consumatorului în stare proaspătă, mazărea destinată prelucrării industriale fiind exclusă.
   II.   DISPOZIȚII CALITATIVE
   Scopul standardului îl constituie definirea cerințelor calitative ale mazării, după prelucrare și ambalare.
   A.   Cerințe minime
   În toate clasele, sub rezerva dispozițiilor speciale pentru fiecare clasă și a toleranțelor admise,
   
               (i)
            
            
               păstăile trebuie să fie:
               
                           —
                        
                        
                           intacte;
                        
                     
                           —
                        
                        
                           sănătoase; se exclud produsele afectate de putregai sau deteriorări care le fac improprii consumului;
                        
                     
                           —
                        
                        
                           curate, practic fără materii străine vizibile (inclusiv părți din flori);
                        
                     
                           —
                        
                        
                           fără fire tari sau pelicule, în cazul mazării păstăi;
                        
                     
                           —
                        
                        
                           practic fără dăunători;
                        
                     
                           —
                        
                        
                           practic fără daune cauzate de dăunători;
                        
                     
                           —
                        
                        
                           fără umezeală externă anormală;
                        
                     
                           —
                        
                        
                           fără miros și/sau gust străin;
                        
                     
         
               (ii)
            
            
               boabele trebuie să fie:
               
                           —
                        
                        
                           proaspete;
                        
                     
                           —
                        
                        
                           sănătoase, adică fără daune cauzate de dăunători sau boli;
                        
                     
                           —
                        
                        
                           dezvoltate normal.
                        
                     Gradul de dezvoltare și starea mazării trebuie să fie astfel încât aceasta să poată:
               
                           —
                        
                        
                           rezista la transport și manipulare și
                        
                     
                           —
                        
                        
                           ajunge în stare satisfăcătoare la locul destinației.
                        
                     
         B.   clasificare
   Mazărea se clasifică în două clase definite în cele ce urmează:
   
               (i)
            
            
               
                  Clasa I
               
               Mazărea din această clasă trebuie să fie de bună calitate.
               Păstăile trebuie să fie:
               
                           —
                        
                        
                           caracteristice soiului respectiv ca formă, mărime și colorit;
                        
                     
                           —
                        
                        
                           cu pedunculi atașați;
                        
                     
                           —
                        
                        
                           fără daune cauzate de grindină;
                        
                     
                           —
                        
                        
                           proaspete și turgescente;
                        
                     
                           —
                        
                        
                           fără daune cauzate de secetă.
                        
                     În cazul mazării păstăi, păstăile pot avea:
               
                           —
                        
                        
                           foarte mici defecte ale pieliței, leziuni și vătămări;
                        
                     
                           —
                        
                        
                           foarte mici defecte ale formei;
                        
                     
                           —
                        
                        
                           foarte mici defecte ale coloritului.
                        
                     În cazul mazării boabe:
               
                            
                        
                        
                           păstăile trebuie să fie
                           
                                       —
                                    
                                    
                                       bine umplute, să conțină cel puțin cinci boabe.
                                    
                                 
                     
                            
                        
                        
                           boabele trebuie să fie:
                           
                                       —
                                    
                                    
                                       bine formate;
                                    
                                 
                                       —
                                    
                                    
                                       fragede;
                                    
                                 
                                       —
                                    
                                    
                                       suculente și suficient de tari, de exemplu, atunci sunt strivite între două degete, să se turtească fără a se dezintegra;
                                    
                                 
                                       —
                                    
                                    
                                       dezvoltate cel puțin până la jumătate din mărimea normală dar nu dezvoltate complet;
                                    
                                 
                                       —
                                    
                                    
                                       să aibă culoarea specifică soiului;
                                    
                                 
                                       —
                                    
                                    
                                       nefăinoase;
                                    
                                 
                                       —
                                    
                                    
                                       nedeteriorate.
                                    
                                 
                     În ceea ce privește mazărea păstăi, în cazul în care are boabe, acestea trebuie să fie mici și subdezvoltate.
            
         
               (ii)
            
            
               
                  Clasa II
               
               Această clasă include mazărea care nu se încadrează în clasa I, dar satisface cerințele minime specificate anterior.
               Mazărea boabe trebuie să fie mai coaptă decât cea din clasa I.
               Se admit următoarele defecte minore, sub rezerva ca mazărea să-și păstreze caracteristicile esențiale, în ceea ce privește calitatea, păstrarea calității și prezentarea.
               
                            
                        
                        
                           La mazărea păstăi, păstăile pot avea:
                           
                                       —
                                    
                                    
                                       mici defecte ale pieliței, leziuni și vătămări;
                                    
                                 
                                       —
                                    
                                    
                                       mici defecte ale formei, inclusiv cele datorate formării semințelor;
                                    
                                 
                                       —
                                    
                                    
                                       mici defecte ale coloritului;
                                    
                                 
                                       —
                                    
                                    
                                       mici defecte neevolutive ale pieliței cauzate de dăunători;
                                    
                                 
                                       —
                                    
                                    
                                       o ușoară uscare, cu excepția păstăilor ofilite și incolore.
                                    
                                 
                     
                            
                        
                        
                           La mazărea boabe, păstăile pot avea:
                           
                                       —
                                    
                                    
                                       mici defecte ale coloritului;
                                    
                                 
                                       —
                                    
                                    
                                       mici avarii, cu condiția să nu fie evolutive și fără riscul afectării semințelor;
                                    
                                 
                                       —
                                    
                                    
                                       o oarecare pierdere a prospețimii, cu toate că păstăile ofilite sunt excluse.
                                    
                                 
                     
                            
                        
                        
                           Păstăile trebuie să conțină cel puțin trei semințe.
                        
                     
                            
                        
                        
                           Boabele pot fi:
                           
                                       —
                                    
                                    
                                       mai puțin bine formate;
                                    
                                 
                                       —
                                    
                                    
                                       mai puțin colorate;
                                    
                                 
                                       —
                                    
                                    
                                       puțin mai tari;
                                    
                                 
                                       —
                                    
                                    
                                       ușor deteriorate.
                                    
                                 
                     
                            
                        
                        
                           Boabele răscoapte se exclud.
                        
                     
         III.   DISPOZIȚII PRIVIND SORTAREA DUPĂ MĂRIME
   În cazul mazării, mărimea nu este obligatorie.
   IV.   DISPOZIȚII PRIVIND TOLERANȚELE
   Toleranțele calitative sunt permise în fiecare pachet, în cazul produselor care nu satisfac cerințele clasei indicate.
   
               (i)
            
            
               
                  Clasa I
               
               10 % din greutatea mazării care nu satisface cerințele clasei, dar le îndeplinește pe cele ale clasei II sau care se încadrează, în mod excepțional, în toleranțele pentru clasa respectivă.
            
         
               (ii)
            
            
               
                  Clasa II
               
               10 % din greutatea mazării care nu satisface nici cerințele clasei și nici cerințele minime, cu excepția produselor afectate de putregai, boli evolutive sau alte deteriorări, care le fac improprii consumului.
            
         V.   DISPOZIȚII PRIVIND PREZENTAREA
   A.   Uniformitatea
   Fiecare pachet trebuie să aibă un conținut uniform și să cuprindă numai mazăre de aceeași origine, soi și calitate.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalarea
   Mazărea se ambalează astfel încât produsul să fie protejat în mod adecvat.
   Materialele utilizate în interiorul pachetului trebuie să fie noi, curate și de o calitate care să evite vătămarea externă sau internă a produsului. Utilizarea materialelor, în special hârtie sau timbre, imprimate cu specificații comerciale, este permisă sub rezerva ca imprimarea sau etichetarea să fie făcută cu cerneală sau adezivi netoxici.
   Pachetele nu trebuie să conțină materii străine.
   VI.   DISPOZIȚII PRIVIND MARCAREA
   Fiecare pachet trebuie să cuprindă următoarele informații, în litere grupate de aceeași parte, și marcate lizibil și indelebil și vizibile din exterior:
   A.   Identificarea
   
               —
            
            
               Ambalatorul și/sau expeditorul: numele și adresa sau codul de identificare eliberat sau recunoscut oficial. Cu toate acestea, în cazul în care se utilizează un cod de identificare, în imediata apropiere a acestuia trebuie să se menționeze referința „ambalator și/sau expeditor” (sau abrevierile echivalente).
            
         B.   Natura produsului
   
               —
            
            
               „Mazăre boabe”, „Mazăre timpurie”, „Mazăre dulce” sau „Mazăre păstăi”, în cazul în care conținutul nu este vizibil din exterior.
            
         C.   Originea produsului
   
               —
            
            
               Țara de origine și, facultativ, zona de producție sau denumirea localității la nivel național, regional sau local.
            
         D.   Specificații comerciale
   
               —
            
            
               Clasa
            
         E.   Marca oficială de control (facultativ)